ಇಪಿಓಸಿ32ರ ಮೊದಲ ಆವೃತ್ತಿಯಾದ ರಿಲೀಸ್ 1 ಪ್ಸಿಯಾನ್ ಸರಣಿ 5 ROM v1.0ರಲ್ಲಿ 1997ರಲ್ಲಿ ಹೊರಬಂದಿತು. ನಂತರ, ROM v1.1 ರಿಲೀಸ್ 3ಅನ್ನು ಹೊರತಂದಿತು (ರಿಲೀಸ್ 2 ಸಾರ್ವಜನಿಕವಾಗಿ ಎಂದೂ ಲಭ್ಯವಾಗಲಿಲ್ಲ.) ಇದರ ನಂತರ ಪ್ಸಿಯಾನ್ ಸರಣಿ 5mx, ರೆವೋ / ರೆವೋ ಪ್ಲಸ್, ಪ್ಸಿಯಾನ್ ಸರಣಿ 7 / ನೆಟ್ ಬುಕ್ ಮತ್ತು ನೆಟ್ ಪ್ಯಾಡ್ (ಇವೆಲ್ಲವುಗಳಲ್ಲೂ ರಿಲೀಸ್ 5 ಇದ್ದವು)ಗಳು ಹೊರಬಂದವು.
ಆಗ ಬರಿದೇ ಇಪಿಓಸಿ ಎಂದು ಕರೆಯಲ್ಪಡುತ್ತಿದ್ದ ಇಪಿಓಸಿ32 ಕಾರ್ಯನಿರ್ವಹಣ ವ್ಯವಸ್ಥೆಯನ್ನು ನಂತರ ಸಿಂಬಿಯಾನ್ ಓಎಸ್ ಎಂದು ಕರೆಯಲಾಯಿತು. ಹೆಸರಿನ ಗೊಂದಲಕ್ಕೆ ಮತ್ತಷ್ಟು ಸೇರ್ಪಡೆಯಾಗುವಂತೆ, ಸಿಂಬಿಯಾನ್ ಎಂದು ಬದಲಿಸುವ ಮುನ್ನ ಇಪಿಓಸಿ16ನ್ನು "ಹೊಸ" ಇಪಿಓಸಿಯೆಂದು ಗೊಂದಲವಾಗದಿರಲೆಂದು SIBO ಎನ್ನಲಾಗುತ್ತಿತ್ತು. ಹೆಸರುಗಳಲ್ಲಿ ಹೋಲಿಕೆಯಿದ್ದರೂ, ಇಪಿಯೋಸಿ32 ಮತ್ತು ಇಪಿಓಸಿ16 ಸಂಪೂರ್ಣ ವಿಭಿನ್ನ ಕಾರ್ಯನಿರ್ವಹಣ ವ್ಯವಸ್ಥೆಗಳಾಗಿದ್ದವು, ಇಪಿಓಸಿ32 C++ ಸಂಕೇತಾಧಾರಿತ ಭಾಷಯಲ್ಲಿ ಬರೆಯಲಾಗಿದ್ದು, 1990ರ ಮಧ್ಯಭಾಗದಲ್ಲಿ ಅಭಿವೃದ್ಧಿಗೊಳಿಸುವಿಕೆಯ ಆರಂಭವಾಯಿತು.

ಇಪಿಓಸಿ32 ಒಂದು ಏಕ-ಗ್ರಾಹಕ ಪೂರ್ವವಿಕ್ರೀಡಿತ ವಿವಿಧೋದ್ದೇಶ ಸ್ಮೃತಿ ರಕ್ಷಣೆಯುಳ್ಳ ಕಾರ್ಯನಿರ್ವಹಣ ವ್ಯವಸ್ಥೆಯಾಗಿದ್ದು, ಅನ್ವಯಿಕ ವೃದ್ಧಿಕಾರರು ತಮ್ಮ ಕ್ರಮವಿಧಿಗಳನ್ನು ಇಂಜಿನ್ ಅಥವಾ ಸಂಪರ್ಕಸಾಧನದಲ್ಲಿ ವಿಂಗಡಿಸುವುದಕ್ಕೆ ಪ್ರೋತ್ಸಾಹದಾಯಕವಾಗಿದೆ. ಪ್ಸಿಯಾನ್ ಸರಣಿಯ PDAಗಳು ಒಂದು ಗ್ರಾಫಿಕಲ್ ಯೂಸರ್ ಇಂಟರ್ಫೇಸ್ (ಚಿತ್ರಗಳುಳ್ಳ ಗ್ರಾಹಕ ಸಂಪರ್ಕಸಾಧನ) ಆದ, ಕೀಬೋರ್ಡ್ಸಹಿತವಾದ ಕೈಯಲ್ಲಿ ಹಿಡಿದ ಯಂತ್ರಗಳಿಗೆ ಹೇಳಿಮಾಡಿಸಿದಂತಹ EIKON ನೊಡನೆ ದೊರೆಯುತ್ತವೆ(ಆದ್ದರಿಂದ ಪ್ರಾಯಶಃ ಪಾಮ್ ಟಾಪ್ GUIಗಳಿಗಿಂತಲೂ ಡೆಸ್ಟ್ ಟಾಪ್ GUIಗಳನ್ನೇ ಹೆಚ್ಚು ಹೋಲುತ್ತವೆ). ಆದರೆ, ಇಪಿಓಸಿಯ ಲಕ್ಷಣಗಳಲ್ಲಿ ಒಂದೆಂದರೆ ಹೊಸ GUIಗಳನ್ನು GUI ವರ್ಗಗಳ ಕೇಂದ್ರ ಜೊತೆಯನ್ನು ಆಧಾರವಾಗಿರಿಸಿಕೊಂಡು ಸುಲಭವಾಗಿ ಅಭಿವೃದ್ಧಿಗೊಳಿಸಬಹುದು, ಈ ಲಕ್ಷಣವನ್ನು ಎರಿಕ್ಸನ್ R380 ಮತ್ತು ನಂತರದವುಗಳಲ್ಲಿ ವಿಸ್ತಾರವಾಗಿ ಪರಿಶೋಧಿಸಲಾಗಿದೆ.

ಇಪಿಓಸಿ32ಅನ್ನು ಮೊದಲು ARM ಫ್ಯಾಮಿಲಿ ಆಫ್ ಪ್ರೋಸೆಸರ್ಸ್ ಗೆಂದು ಅಭಿವೃದ್ದಿಗೊಳಿಸಲಾಯಿತು, ಅದರಲ್ಲಿ ARM7, ARM9, ಸ್ಟ್ರಾಂಗಾರ್ಮ್ ಮತ್ತು ಇಂಟೆಲ್ ನ Xಸ್ಕೇಲ್ಗಳಿವೆ, ಆದರೆ ಲಕ್ಷ್ಯವಿರುವ ಉಪಕರಣಗಳತ್ತ ಜೋಡಿಸಬೇಕಾದರೆ ಹಲವಾರು ಇತ್ರ ಪ್ರೋಸೆಸರ್ ಮಾದರಿಗಳನ್ನು ಉಪಯೋಗಿಸಬೇಕಾಗುತ್ತದೆ.

ಇಪಿಓಸಿ32 ವೃದ್ಧಿಗೊಳಿಸುವ ಸಮಯದಲ್ಲಿ ಪ್ಸಿಯಾನ್ ಇಪಿಓಸಿಯ ಪರವಾನಗಿಯನ್ನು ಉಪಕರಣ ತಯಾರಿಸುವ ಅನ್ಯರಿಗೆ ನೀಡಿ, ಆ ಅನ್ಯರ ತಂತ್ರಾಂಶ ವಿಭಾಗವನ್ನು ಪ್ಸಿಯಾನ್ ತಂತ್ರಾಂಶವೆಂದು ಸ್ಥಾಪಿಸುವ ಹವಣಿಕೆ ಹೊಂದಿತ್ತು. ಹಾಗೆ ಪರವಾನಗಿ ಪಡೆದ ಮೊದಲಿಗರಲ್ಲಿ "ಜಿಯೋಫಾಕ್ಸ್" ಎಂಬ ಅಲ್ಪಾಯುವೂ ಒಂದಾಗಿದ್ದು, ಕೇವಲ 1000 ಯೂನಿಟ್ ಗಳನ್ನು ಮಾರುವಷ್ಟರಲ್ಲಿ ಉತ್ಪಾದಿಸಲಾಗದೆ ಕೈಚೆಲ್ಲಿತು. ಎರಿಕ್ಸನ್ ಮರುಲಾಂಛನಗೊಂಡ ಪ್ಸಿಯಾನ್ ಸರಣಿ 5mxನ "MC218" ಅನ್ನು ಮಾರಾಟಮಾಡಿತು, ಮತ್ತು ನಂತರ ಇಪಿಓಸಿ ರಿಲೀಸ್ 5.1 ಆಧಾರಿತ ಸ್ಮಾರ್ಟ್ ಫೋನ್ "R380" ಯನ್ನು ತಯಾರಿಸಿತು. ಒರೆಗಾವ್ ಸೈಂಟಿಫಿಕ್ ಸಹ ಒಂದು ಕಡಿಮೆ ಬೆಲೆಯ ಇಪಿಓಸಿ, "ಓಸಾರಿಸ್" ಅನ್ನು ಹೊರತಂದಿತು(ರಿಲೀಸ್ 4ರೊಡನೆ ನೌಕೆ ಹತ್ತಿದ ಏಕೈಕ ಇಪಿಓಸಿ ಉಪಕರಣ ಎಂಬುದೇ ಇದರ ಹೆಗ್ಗಳಿಕೆ).

ಜೂನ್ 1998ರಲ್ಲಿ ಪ್ಸಿಯಾನ್ ಸಾಫ್ಟ್ ವೇರ್ ಸಿಂಬಿಯಾನ್ ಲಿಮಿಟೆಡ್ ಆಯಿತು; ಪ್ಸಿಯಾನ್ ಮತ್ತು ಫೋನ್ ತಯಾರಕರಾದ ಎರಿಕ್ಸನ್, ಮೋಟರೋಲಾ ಮತ್ತು ನೋಕಿಯಾಗಳು ಕೈಜೋಡಿಸಿರುವ ಈ ಯೋಜನೆಯು ಒಂದು ಪ್ರಮುಖ ಜಂಟಿ ಉದ್ಯಮವಾಗಿದೆ. ರಿಲೀಸ್ 6ರ ನಂತರ ಇಪಿಓಸಿ ಸರಳವಾಗಿ ಸಿಂಬಿಯಾನ್ ಓಎಸ್ ಆಯಿತು.

ಪುಕ್ಕಟೆ ಹಾಗೂ ಮುಕ್ತ ಆಕರ ತಂತ್ರಾಂಶವಾಗಿ ಬಿಡುಗಡೆಗೊಂಡಿತು
ಭದ್ರತೆ
ಸಿಂಬಿಯಾನ್ ಓಎಸ್ 60 ಮತ್ತು 61
ಇಪಿಓಸಿ32